CELEX: 62012CN0156
Language: da
Date: 2012-03-30 00:00:00
Title: Sag C-156/12: Anmodning om præjudiciel afgørelse indgivet af Landesgericht Salzburg (Østrig) den 30. marts 2012 — GREP GmbH

30.6.2012   
            
            
               DA
            
            
               Den Europæiske Unions Tidende
            
            
               C 194/9
            
         Anmodning om præjudiciel afgørelse indgivet af Landesgericht Salzburg (Østrig) den 30. marts 2012 — GREP GmbH
   (Sag C-156/12)
   2012/C 194/14
   Processprog: tysk
   
      Den forelæggende ret
   
   Landesgericht Salzburg
   
      Parter i hovedsagen
   
   
      Sagsøger: Freistaat Bayern
   
      Sagsøgt: GREP GmbH
   
      Procesdeltager: Revisor beim Landesgericht Salzburg
   
      Præjudicielle spørgsmål
   
   
               1)
            
            
               Skal artikel 51, stk. 1, første punktum, i Den Europæiske Unions charter om grundlæggende rettigheder fortolkes således, at chartret også omfatter sager om anmodninger om eksigibilitet i henhold til artikel 38 ff. i forordning (EF) nr. 44/2001 (1)?
            
         
               2)
            
            
               
                           a)
                        
                        
                           Hvis ja, omfatter princippet om effektiv retsbeskyttelse ved en domstol i charterets artikel 47 en ret til fritagelse for betaling af retsomkostninger, især fritagelse for et fast gebyr ved appel og/eller gebyrer for advokatbistand i sager som nævnt i punkt 1?
                        
                     
                           b)
                        
                        
                           Gælder dette også for sager om tvangsfuldbyrdelse, der skal føres i henhold til national ret, eller i det mindste for appel af afgørelsen om tvangsfuldbyrdelse, når retten i en enkelt kendelse under ét har taget stilling til anmodningen om at erklære retsafgørelsen eksigibel og truffet afgørelse om iværksættelse af tvangsfuldbyrdelse?
                        
                     
         
               3)
            
            
               Giver artikel 43, stk. 1, i forordning (EF) nr. 44/2001 og/eller den EMRK’s artikel 6, stk. 1, et i det mindste subsidiært krav på fri proces (retshjælp) i den ovennævnte forstand, når der i den nationale lovgivning foreskrives advokattvang for anvendelse af det pågældende retsmiddel (konkret et kæremål)?
            
         
      (1)  Rådets forordning (EF) nr. 44/2001 af 22.12.2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT L 2001 12, s. 1).